《游盘塘山后废寺》
宋代·董嗣杲

前生修行来，见山入骨贪。
自昔盛缁流，无处无精蓝。
大风起江头，吹我菊帽簪。
景物日自殊，登顿我所甘。
青红夕阳光，隐约埋空岚。
矮松冷尘屋，暗灯明破龛。
好月亦爱人，离云印寒潭。
诗壁不待题，禅偈不在谈。
还须蜕浮尘，投林结莎庵。
平安火一烽，愁可宽江南。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。